CELEX: E2013J0026
Language: fi
Date: 2014-05-09 00:00:00
Title: Tuomioistuimen tuomio, annettu 27 päivänä kesäkuuta 2014 , asiassa E-26/13 – Islannin valtio vastaan Atli Gunnarsson (Henkilöiden vapaa liikkuvuus – ETA-sopimuksen 28 artikla – direktiivi 2004/38/EY – direktiivi 90/365/ETY – oleskeluoikeus – oikeus lähteä kotivaltiosta – epäedullisempi verokohtelu)

26.2.2015   
            
            
               FI
            
            
               Euroopan unionin virallinen lehti
            
            
               C 68/3
            
         TUOMIOISTUIMEN TUOMIO,
   annettu 27 päivänä kesäkuuta 2014,
   asiassa E-26/13
   Islannin valtio vastaan Atli Gunnarsson
   (Henkilöiden vapaa liikkuvuus – ETA-sopimuksen 28 artikla – direktiivi 2004/38/EY – direktiivi 90/365/ETY – oleskeluoikeus – oikeus lähteä kotivaltiosta – epäedullisempi verokohtelu)
   (2015/C 68/03)
   Asiassa E-26/13 Islannin valtio vastaan Atli Gunnarsson Islannin korkein oikeus (Hæstiréttur Íslands) esitti valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla tuomioistuimelle PYYNNÖN, joka koskee ETA-sopimuksen 28 artiklan ja Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella 29 päivänä huhtikuuta 2004 annetun Euroopan parlamentin ja neuvoston direktiivin 2004/38/EY 7 artiklan tulkintaa. EFTAn tuomioistuin, toimien kokoonpanossa Carl Baudenbacher, presidentti, sekä tuomarit Per Christiansen (esittelevä tuomari) ja Páll Hreinsson, antoi 27 päivänä kesäkuuta 2014 tuomion, jonka tuomiolauselma on seuraava:
   Ei ole direktiivin 90/365/ETY 1 artiklan eikä direktiivin 2004/38/EY 7 artiklan 1 kohdan b ja d alakohdan mukaista, ettei ETA-valtio anna toiseen ETA-valtioon muuttaneille puolisoille mahdollisuutta yhdistää henkilökohtaisia verohyvityksiään tuloverotuksessa tilanteessa, jossa toinen puolisoista saa eläkkeen kotivaltiostaan ja kyseinen eläke muodostaa asianomaisen henkilön kaikki tai lähes kaikki tulot eikä toisella puolisolla ole lainkaan tuloja, vaikka tällainen yhdistäminen olisi mahdollista, jos puolisot asuisivat kotivaltiossaan.